

**«Мектепке дейінгі ұйымның үздік педагогі»**

**Республикалық конкурсын өткізу туралы**

**ЕРЕЖЕ**

**1. Жалпы ережелер**

1.1. Осы Ереже меншік нысаны мен ведомстволық бағыныстылығына қарамастан мектепке дейінгі ұйымның барлық педагог қызметкерлері арасында «Мектепке дейінгі ұйымның үздік педагогі» республикалық конкурсының (бұдан әрі —Конкурс) мақсаты мен міндеттерін анықтайды, ұйымдастыру тәртібі мен өткізу шарттарын белгілейді.

1.2. Конкурс ҚР БҒМ «Мектепке дейінгі балалық шақ» республикалық орталығының (бұдан әрі – Орталық) 2021 жылға арналған Жұмыс жоспарына сәйкес өткізіледі.

1.3. **Мақсаты:** мектепке дейінгі ұйым педагогінің кәсібі туралы оң қоғамдық пікір қалыптастыру, қоғамда мектепке дейінгі білім беру жүйесінің басымдықтары мен беделін арттыру, мектепке дейінгі ұйымдардың шығармашылықпен жұмыс істейтін педагогтерін қолдау және ынталандыру.

1.4. **Міндеттері:**

- мектепке дейінгі білім берудің инновациялық әдістерін, құралдары мен технологияларын анықтау және қолдау;

- мектепке дейінгі білім беру жүйесі педагог қызметкерлерінің шығармашылық бастамаларын дамыту, педагогтерді инновациялық қызметке ынталандыру;

- мектепке дейінгі тәрбие мен оқыту жүйесі педагогтерінің кәсіби шеберлігін және тәрбиеші мамандығының беделін арттыру;

- республиканың мектепке дейінгі ұйымдарының педагог қызметкерлерінің кәсіби тәжірибесінің үздік үлгілерін насихаттау.

2. **Конкурсты ұйымдастыру тәртібі және өткізу шарттары**

2.1. Конкурсты ұйымдастырушылар – «Мектепке дейінгі балалық шақ» республикалық орталығы, облыстық, аудандық және қалалық білім басқармалары.

2.2. Конкурс үш кезеңде өткізіледі:

- аудандық (қалалық);

- облыстық;

- республикалық (сырттай).

2.3. Конкурсты ұйымдастыру және өткізу үшін барлық кезеңдерде қазылар алқасының құқықтары берілген Конкурстық комиссия құрылады.

2.4. Конкурстық комиссия құрамына ұйымдардың басшылары, жоғары білікті педагогтер, Білім басқармаларының (бөлімдерінің) мамандары, мектепке дейінгі білім беруге жетекшілік ететін орталықтардың әдіскерлері, ата-аналар қауымдастығының өкілдері және т. б. кіреді.

2.5. Конкурстық комиссия мүшелері қатысушылардың ұсынылған материалдарын зерделейді, жеңімпаздарды анықтайды. Конкурстың қорытындысы бойынша бір жеңімпаз анықталады, ол келесі кезеңдерге қатысу үшін жіберіледі.

2.6. Конкурстың облыстық, қалалық (Нұр-Сұлтан, Алматы және Шымкент қалалары) кезеңінің жеңімпазы республикалық (сырттай) кезеңге жіберіледі.

2.7. Республикалық кезеңнің конкурстық комиссиясының қарауына облыстардың, Нұр-Сұлтан, Алматы және Шымкент қалаларының Білім басқармалары мынадай материалдарды жолдайды:

1) Нұр-Сұлтан, Алматы, Шымкент қалаларының және облыстардың Білім басқармаларының **ілеспе хаты;;**

2) қатысушының **ақпараттық картасы** (1-қосымша);

3) Конкурс жеңімпазының таңдалып алынған өтпелі тақырыпқа сәйкес бір айға арналған перспективалық жоспары мен Циклограммасы;

4) екінші кезеңнің қорытындысы бойынша облыстық және Нұр-Сұлтан, Алматы және Шымкент қалалары Білім басқармаларының конкурстық комиссиясының хаттамасы (сканерленген көшірмесі)

5) **«Шығармашылық презентация»** (3 қосымша) (регламент 3 минут).

Форматы: Конкурсқа қатысушылардың шығармашылық презентациясының берілген тақырыбының әдістемелік және практикалық негізін ашуы. Шығармашылық презентацияда келесі конкурс тапсырмасында – балалармен өткізілетін педагогикалық іс-шарада көрсетілетін ереже (сұрақ, кезең) міндетті түрде көрсетіледі.

Бағалау критерийлері:

- ұсынылған жұмыстың өзектілігі (max 5 ұпай);

- ұсынылған жұмыстың практикалық маңыздылығы (max 5 ұпай);

- ұсынылған тәжірибенің жаңалығы (max 5 ұпай);

- ұсынылған жұмысты құрудың қисындылығы (max 2 ұпай);

- ұсынылған тақырыпқа мазмұнының сәйкестігі (max 2 ұпай);

- материалды беру ерекшелігі (max 2 ұпай)

- жалпы мәдениет (қарым-қатынас, сөйлеу мәдениеті) (max 2 ұпай).

6) **«Балалармен педагогикалық іс – шара өткізу»** - **бейнеролик** (3-қосымша). Бейнематериал балалардың жас және жеке ерекшеліктерін ескере отырып, Мектепке дейінгі тәрбие мен оқытудың үлгілік оқу бағдарламасын меңгеруге бағытталуы тиіс. Балалармен өткізілген педагогикалық іс-шара шығармашылық презентацияда ұсынылған Конкурсқа қатысушының практикалық тәжірибесінен үзінді көрсетеді. Білім беру процесін ұйымдастыру бойынша практикалық тәжірибе балалармен жұмыс жүргізудің түрлі нысандарымен ұсынылуы мүмкін. Конкурсқа қатысушы іс-шараның білім беру саласын, оны өткізу түрін, балалардың жасын көрсетеді, балалармен педагогикалық іс-шараны өткізу жоспары қоса беріледі, онда мақсаты, негізгі міндеттері жазылады; іс-шара мазмұнының үлгісі; іс-шараның жоспарланған нәтижесі және өзін-өзі талдау (электрондық нұсқа). Жоспар мәтінінің көлемі-А4 2 бетке дейін .

Бейнематериалдың техникалық сипаттамалары:

- ажыратымдылығы HD төмен емес (1280х720);

- форматы\*. mp4;

- бейнематериалдың ұзақтығы 3-5 минут.

Бағалау критерийлері:

- әдістемелік құзыреттілік: нысанның, мазмұнның, әдістер мен тәсілдердің балалардың жасына сәйкестігі (max 5 ұпай);

- таңдалған мазмұнмен және әрекет түрімен балалар тобын қызықтыра білу (max 5 ұпай);

- ұйымдастырылған оқу қызметі барысында балалардың қызығушылығын сақтай білу (max 5 ұпай);

- топтағы балалардың өзара іс-әрекетін/ынтымақтастығын ұйымдастыру (max 5 ұпай);

- балалардың іс-әрекеттегі белсенділігі мен бастамасын есепке алу және қолдау (max 5 ұпай);

- жалпы мәдениет, қарым-қатынас мәдениеті (max 5 ұпай);

- педагогикалық іс-шара мен шығармашылық презентацияның сәйкестігі (max 2 ұпай);

- педагогтің шығармашылық қабілеттері (max 5 ұпай).

Конкурсқа мектепке дейінгі ұйымдардың педагог қызметкерлері келесі номинацияларда жұмыс өтілі мен жасына шектеу қойылмай қатыса алады:

- «Педагогикалық дебют» - 0-ден 3 жылға дейін;

- «Мектепке дейінгі ұйым тәрбиешісі» -педагогикалық жұмыс өтілі 3 жылдан кем емес;

- «Мектепке дейінгі ұйым маманы» (педагог-психологтерді қоспағанда) - педагогикалық жұмыс өтілі 3 жылдан кем емес.

Облыстық кезеңнің жеңімпаздары келесі бес жыл ішінде конкурсқа қатыспайды.

**3. Конкурсқа қатысушыға қойылатын талаптар**

3.1. Өз жұмысын жібере отырып, автор автоматты түрде тегін пайдалануға, көпшілікке таратуға, интернетте орналастыруға, шығармашылық жобаларға қосуға, БАҚ-та жариялауға, өңдеуге құқығын береді. Жіберілген бейнематериал рецензияланбайды және қайтарылмайды.

3.2. Материалды ұсына отырып, қатысушы келісімін береді:

- өзі туралы жеке мәліметтерін (тегі, аты, әкесінің аты, электрондық пошта мекенжайлары, суреті (фотосуреттері) және басқа да жеке мәліметтер) пайдалануға және өңдеуге;

- өз атын, тегін, әкесінің атын және суреттерді (фотосуреттерді) сайтқа, сондай-ақ You Tube, Facebook-ті қоса алғанда, баспа басылымдарында, радио және теледидар бағдарламаларында, Интернет-БАҚ-та және өзге де бұқаралық ақпарат құралдарында орналастыруға.

**4. Материалдарды ресімдеуге қойылатын талаптар**

4.1. Республикалық кезеңге материалдар «Мектепке дейінгі ұйымның үздік педагогі» конкурсының атауымен **rcdd\_info@mail.ru** электрондық поштасына **2021 жылдың «22» шілдесінен** кешіктірмей жіберілуі тиіс.

4.2. Көрсетілген мерзімнен кеш түскен материалдар қаралмайды.

**5. Қорытынды шығару, жеңімпаздарды марапаттау**

5.1. «Мектепке дейінгі ұйымның үздік педагогі» республикалық конкурсының қорытындысы бойынша келесі жүлделі орындар белгіленеді:

- Гран-при;

- І орын;

- ІІ орын;

- ІІІ орын.

5.2. Конкурстың республикалық кезеңінің жеңімпаздарына тамыз кеңесі шеңберінде МДҰ педагогтерінің секциясында өз қызметін таныстыруға мүмкіндік беріледі.

5.3. Конкурстың республикалық кезеңінің жеңімпаздары «Мектепке дейінгі балалық шақ» республикалық орталығының дипломдарымен және алғыс хаттарымен марапатталады.

5.4. Конкурс қорытындысы тамыз кеңесі шеңберінде МДҰ педагогтерінің секциясында жарияланады, Конкурсқа ұсынылған жеңімпаздардың материалдары Орталықтың [**www.rc-dd.kz**](http://www.rc-dd.kz) сайтында жарияланатын болады.

**Анықтама телефоны:** 8 (7172) 28-09-50

*1 қосымша*

**«Мектепке дейінгі ұйымның үздік педагогі»**

**республикалық байқауға қатысушының ақпараттық картасы**

|  |  |  |  |  |
| --- | --- | --- | --- | --- |
| (фото  4×6 см) | | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (тегі)  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (аты, әкесінің аты) | | |
| **Алған күні** | |  | | |
| **1. Жұмыс орны** | | | | |
| Жұмыс орны (Жарғыға сәйкес мектепке дейінгі ұйымның атауы) | | |  | |
| Атқаратын лауазымы | | |  | |
| Жалпы жұмыс және педагогикалық өтілі (картаны толтыру кезіндегі толық жыл) | | |  | |
| Қазіргі кезде қандай жас топтарында жұмыс істейсіз. | | |  | |
| Біліктілік санаты | | |  | |
| Құрметті атақтары мен марапаттары  (атауы және алынған күні) | | |  | |
| Сіз қатысатын номинация | | |  | |
| **2. Білімі** | | | | |
| Кәсіптік білім беру ұйымының атауы, бітірген жылы, факультеті | | |  | |
| Диплом бойынша мамандығы, біліктілігі | | |  | |
| Біліктілікті арттыру курстары (соңғы үш жылда) | | |  | |
| Басылымдар (соңғы үш жылда) | | |  | |
| **3. Қоғамдық қызмет** | | | | |
| Әдістемелік бірлестік жұмысына қатысу | | |  | |
| Республикалық, облыстық, халықаралық бағдарламалар мен жобаларды әзірлеуге және іске асыруға қатысу (қатысу мәртебесін көрсете отырып) | | |  | |
| **4. Байланыстар** | | | | |
| Ұялы телефон | | |  | |
| Жеке электрондық пошта | | |  | |
| Интернеттегі МДҰ сайтының мекенжайы | | |  | |

«\_\_\_\_» \_\_\_\_\_\_\_\_\_\_ 2021 ж.

*2 қосымша*

|  |  |
| --- | --- |
| **Жариялау үшін фотосуреттер жинағы** | |
| 1. Жанрлық фотосурет (балалармен сабақтарда, ойындарда, серуенде, балалар мерекелері және т. б. кездерде түсірілген) (3-тен артық емес)  2. Қосымша жанрлық фотосуреттер (5-тен артық емес) | Фотосуреттер бастапқы өлшемді кішірейтпей рұқсат етілген 300 нүкте / дюймді \*.jpg форматта электронды түрде ұсынылады, |
| **Қатысушы материалдары** | |
| Қатысушының бұрын жарияланбаған, бұқаралық ақпарат құралдарында жариялағысы келетін авторлық мақалалары мен әзірлемелері | Саны үштен аспайтын электрондық форматта ұсынылады. |

*3 қосымша*

**«Мектепке дейінгі ұйымның үздік педагогі»**

**республикалық конкурсқа дайындық бойынша**

**ұсынымдар**

**1. «Шығармашылық презентация»**

Көлемі: 7 слайдтан артық емес.

Мазмұн құрылымы:

- білім беру процесінің барлық қатысушыларымен өзара ынтымақтастық кезінде қалыптасқан жеке кәсіби педагогикалық тәжірибе;

- қатысушы қолданатын білім беру бағдарламасын (бағдарламаларын) іске асырудың мақсаттары мен міндеттері;

-мектеп жасына дейінгі балалардың психологиялық, жас және жеке ерекшеліктерін ескере отырып, дамуын қамтамасыз ететін қолданылатын технологиялардың, жұмыс әдістері мен тәсілдерінің нақты сипаттамасы;

- жеке кәсіби құзыреттілігі мен мүмкіндіктерін, тәрбиеленушілердің жеке тұлғасын дамытудың әлеуметтік жағдайын қамтамасыз ететін жетістіктерін талдауы;

- конкурсқа қатысушының мектепке дейінгі ұйымда заттық-кеңістіктік дамытушы білім беру ортасын ұйымдастыруға қосқан үлесі.

**2. «Балалармен өткізілетін педагогикалық іс-шара»**

Балалармен өткізілетін педагогикалық іс–шара - кәсіби тәжірибенің үзіндісі, қатысушы шығармашылық презентацияда ұсынған кәсіби құзыреттіліктердің көрсетілімі.

Осы конкурсқа дайындық кезінде қатысушы ұйымдастырылған оқу қызметінің құрылымдық компоненттерін (жалпы педагогикалық мақсат, дидактикалық міндеттер, мазмұны, тәрбие мен оқытудың әдістері мен құралдары) қандай тәсілмен ұсына алатындығын ойластыру қажет.

Ұйымдастырылған оқу қызметін жүргізу техникасына қойылатын кейбір талаптар:

- ҰОҚ шығармашылық презентация тақырыбына сәйкес келуі тиіс;

- ҰОҚ қызықты болуы керек, білімге қызығушылық тудыруы және білімге деген қажеттілікті арттыруы керек;

- сабақтың қарқыны мен ырғағы оңтайлы болуы керек, педагог пен балалардың іс-әрекеттері аяқталуы тиіс;

- сабақта педапог пен тәрбиеленушілердің өзара әрекетінде толық байланыс қажет, педагогикалық әдептілік пен педагогикалық оптимизм сақталуы тиіс;

- мейірімділік пен белсенді шығармашылық әрекет атмосферасы басым болуы керек;

- мүмкіндігінше балалардың іс-әрекетін өзгерту керек, оқытудың әртүрлі әдістері мен тәсілдерін оңтайлы түрде біріктіру керек;

- педагог әр баланың білім беру қызметіне белсенді қатысуын қамтамасыз етуі керек.

Әрине, әр қатысушы өз міндеттерін қалай шешуге болатындығын дербес анықтайды және өзі үшін оның қызметінің тұжырымдамалық негізіне сәйкес келетін ұйымдастырудың ең қолайлы әдістерін, тәсілдерін, құралдарын таңдайды. Алайда, сабаққа қойылатын жалпы талаптар бар, оларды орындау керек:

- ғылым мен практиканың жаңа жетістіктерін пайдалану;

- барлық дидактикалық принциптердің оңтайлы арақатынасын іске асыру;

- танымдық әрекетті дамыту үшін заттық-кеңістіктік орта жағдайларын қамтамасыз ету;

- балалардың әрекетін ұйымдастыруда санитарлық-гигиеналық нормаларды сақтау;

- кіріктірілген байланыстарды орнату (әртүрлі әрекет түрлерінің, мазмұнның өзара байланысы);

- балалардың танымдық әрекетін ынталандыру және жандандыру (әдістер мен тәсілдер);

- сабақты құру логикасы, бірыңғай мазмұн желісі;

- сабақтың эмоционалды компоненті (сабақтың басталуы мен аяқталуы әрдайым жоғары эмоционалды түрде өтеді);

- әр баланың өмірі мен жеке тәжірибесімен байланыс;

- балалардың өз бетінше білім алуы және олардың көлемін толықтыру дағдыларын дамыту.